CELEX: E2011J0016
Language: el
Date: 2013-01-28 00:00:00
Title: Απόφαση του δικαστηρίου, της 28ης Ιανουαρίου 2013 , στην υπόθεση E-16/11 — Εποπτεύουσα Αρχή της ΕΖΕΣ κατά Ισλανδίας (Οδηγία 94/19/ΕΚ περί των συστημάτων εγγύησης των καταθέσεων — Υποχρέωση επίτευξης αποτελέσματος — Πράξη εκπορευόμενη από το κράτος — Διακριτική μεταχείριση)

9.5.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 132/11
            
         ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   της 28ης Ιανουαρίου 2013
   στην υπόθεση E-16/11
   Εποπτεύουσα Αρχή της ΕΖΕΣ κατά Ισλανδίας
   (Οδηγία 94/19/ΕΚ περί των συστημάτων εγγύησης των καταθέσεων — Υποχρέωση επίτευξης αποτελέσματος — Πράξη εκπορευόμενη από το κράτος — Διακριτική μεταχείριση)
   2013/C 132/06
   Στην υπόθεση E-16/11, Εποπτεύουσα Αρχή της ΕΖΕΣ κατά Ισλανδίας — ΠΡΟΣΦΥΓΗ με αίτημα να αναγνωρισθεί ότι η Ισλανδία, εξαιτίας της παράλειψης να διασφαλίσει την καταβολή του ελάχιστου ποσού αποζημίωσης σε καταθέτες της Icesave στις Κάτω Χώρες και στο Ηνωμένο Βασίλειο, σύμφωνα με τα προβλεπόμενα στο άρθρο 7 παράγραφος 1 της πράξης για την οποία γίνεται λόγος στο σημείο 19α του παραρτήματος IX της Συμφωνίας για τον Ευρωπαϊκό Οικονομικό Χώρο (οδηγία 94/19/ΕΚ του Ευρωπαϊκού Κοινοβουλίου και του Συμβουλίου, της 30ής Μαΐου 1994, περί των συστημάτων εγγύησης των καταθέσεων), εντός των προθεσμιών που καθορίζονται στο άρθρο 10 της εν λόγω πράξης, δεν συμμορφώθηκε με τις υποχρεώσεις που απορρέουν από την ίδια πράξη, ιδίως δε από τα άρθρα της 3, 4, 7 και 10, και/ή από το άρθρο 4 της Συμφωνίας για τον Ευρωπαϊκό Οικονομικό Χώρο, το Δικαστήριο, αποτελούμενο από τον Carl Baudenbacher, πρόεδρο και δικαστή-εισηγητή, και τους Páll Hreinsson και Ola Mestad, δικαστές (ad hoc), εξέδωσε απόφαση στις 28 Ιανουαρίου 2013, το διατακτικό της οποίας έχει ως εξής:
   Το Δικαστήριο:
   
               1)
            
            
               Απορρίπτει την προσφυγή.
            
         
               2)
            
            
               Διατάσσει την Εποπτεύουσα Αρχή της ΕΖΕΣ να καταβάλει τόσο τα δικά της έξοδα όσο και τα έξοδα στα οποία υποβλήθηκε η Ισλανδία.
            
         
               3)
            
            
               Διατάσσει την Ευρωπαϊκή Επιτροπή να αναλάβει τα δικά της έξοδα.